CELEX: 62017TN0659
Language: hr
Date: 2017-09-28 00:00:00
Title: Predmet T-659/17: Tužba podnesena 28. rujna 2017. – Vallina Fonseca protiv SRB-a

11.12.2017   
            
            
               HR
            
            
               Službeni list Europske unije
            
            
               C 424/42
            
         Tužba podnesena 28. rujna 2017. – Vallina Fonseca protiv SRB-a
   (Predmet T-659/17)
   (2017/C 424/61)
   Jezik postupka: španjolski
   
      Stranke
   
   
      Tužitelj: José Antonio Vallina Fonseca (Madrid, Španjolska) (zastupnici: R. Vallina Hoset i A. Sellés Marco, odvjetnici)
   
      Tuženik: Jedinstveni sanacijski odbor (SRB)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               utvrdi izvanugovornu odgovornost Jedinstvenog sanacijskog odbora i naloži mu naknadu štete koju José Antonio Vallina Fonseca pretrpio zbog svih radnji i propusta tog odbora zbog kojih je izgubio obveznice i vrijednosne papire društva BANCO POPULAR ESPAÑOL, S.A., čiji je bio imatelj;
            
         
               —
            
            
               naloži Jedinstvenom sanacijskom odboru da mu plati iznos od 50 000 eura za naknadu pretrpljene štete (potraživani iznos);
            
         
               —
            
            
               odobri povećanje potraživanog iznosa za kompenzacijske kamate od 7. lipnja 2017. do izricanja presude kojom se odlučuje o ovoj tužbi;
            
         
               —
            
            
               odobri povećanje potraživanog iznosa za odgovarajuće zatezne kamate od dana izricanja te presude do cjelokupnog plaćanja potraživanog iznosa, po stopi koju određuje Europska središnja banka (ESB) za glavne operacije refinanciranja, uvećanoj za dva postotna boda.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi tužbeni razlog, koji se temelji na tome da Odluka SRB/EES/2017/08 Jedinstvenog sanacijskog odbora od 7. lipnja 2017. o donošenju sanacijskog programa za Banco Popular Español, S.A., povrjeđuje načelo nemo auditur turpitudinem opropiam allegans i članak 88. Uredbe 806/2014, u mjeri u kojoj je Jedinstveni sanacijski odbor donio akt kojim nanosi štetu društvu Banco Popular i njegovim dioničarima zbog krize koju je on sam izazvao.
            
         
               2.
            
            
               Drugi tužbeni razlog, koji se temelji na tome da je Jedinstveni sanacijski odbor pri donošenju odluke o sanaciji povrijedio obvezu dužne pažnje, načelo dobre uprave iz članka 296. UFEU-a, načelo zabrane proizvoljnosti i načelo nemo auditur turpitudinem suam allegans.
            
         
               3.
            
            
               Treći tužbeni razlog, koji se temelji na povredi članaka 17. i 41. Povelje Europske unije o temeljnim pravima, u mjeri u kojoj se tužitelj morao odreći vlasništva, a da nije saslušan nije prije ni nakon toga.
            
         
               4.
            
            
               Četvrti tužbeni razlog, koji se temelji na tome da je Jedinstveni sanacijski odbor povrijedio članak 17. Povelje Europske unije o temeljnim pravima i članak 54. Ugovora o Europskoj uniji, s obzirom na to da je tužitelju oduzeto vlasništvo iako su postojale manje ograničavajuće alternativne mjere.